送來賓宰
作者：戴復古
朝代：宋

paragraphs: 君作來賓宰，聽我說來賓。
蠻俗無王化，當爲行化人。
有民無租賦，租賦出商旅。
逐利遭重徵，商旅亦良苦。
能放一分寬，可減十分怨。
不愛資囊橐，但愛了支遣。
民窮頼撫摩，官貧俸不多。
但得百姓安，俸薄其柰何。
勿謂朝廷遠，官職易遷轉。
律己貴廉勤，御事要明斷。
自縣辟爲州，指日爲太守。
須知早歸來，瘴鄉不可久。